text: Politiet valgte i dag at løslade to mænd, der ellers menes at have stjålet en bil fra en 74-årig mand i Frederikshavn i går. Den 74-årige blev med trusler tvunget til at aflevere bilen, hvorefter gerningmændene flygtede. De blev senere pågrebet i Dybvad, hvor bilen også blev fundet. Anklagemyndigheden mener dog ikke, at der er grundlag for at sigte dem for røveri. I stedet blev de sigtet for brugstyveri, som er en noget mildere paragraf. De to mænd blev løsladt efter endt afhøring og ikke varetægtsfængslet.
summary: To mænd, der overfaldt en 74-årig mand og stjal hans bil, blev i dag løsladt